Den Vest-Sjællandske Avis, 1832-09-04
(Af Hertug Bernhards af Sachsen Weimars Reise i Nordamerika.)De Shakers er en religiøs Sekt, som er kommen fra England; den er stiftet af Ann Lee, Datter af en Grovsmed i Manchester og gift med Grovsmed Stanley i samme Stad. Denne Sects fornemste Grundsætninger ere: at al Eiendom skal være fælles, at begge Kiøn skulle aldeles afholde sig fra hinanden, og at man skal dyrke Gud ved at dandse. Stifterinden foregav at hun besad høiere Jnspirationer, forkyndte at Christus skulde snart komme tilbage til Jorden, talte om et tusindaarigt Rige o. s. v. (hvormed Læren om en fuldkommen Afholdenhed lader sig allene bringe i Harmonie; man kan tydelig see af de gamle Skrifter, at Haabet om at Christus skulde snart komme tilbage til Jorden, var meget almindelig i Christendommens første Tider, da man skrev Anno 1000 opvaagnede det atter med stor Kraft. Hun begyndte at giøre Proselyter i England blandt de laveste Folkeclasser, som fulgte efter hende naar hun prækkede offentlig, eller naar hun holdt larmende Bede- eller rettere Dandsetimer, hvorved den offentlige Rolighed blev forstyrret. Prophetinden, blev derfor meere end engang kastet i Arrest tilligemed sine Venner; det vantroe og utaalmodige Publikum var ogsaa nærved engang at stene hende. Den fromme Siæl, om hvilken Verden forresten paastod, at hun forsatte sig i sine Convulsioner ved stærke Drikke, udvandrede derfor i Aaret 1774 til Nyenork i Nordamerika med sin Familie og nogle af sine Venner og etablerede sig der. Hendes Mand som imidlertid blev kied af at leve med hende som sin Søster, separerede sig fra hende og tog sig en anden Kone. Herpaa begav hun sig til Albany, bosatte sig i Watervliet og holdt der Forsamlinger. Men disse Forsamlinger forekom Amerikanerne saa mistænkelige, da det just var under Revolutionskrigen, at de kastede hende i Fængsel tilligemed hendes Venner, og derpaa udleverede hende til Englænderne. Men hun kom snart tilbage til Watervliet og hendes Venner kiøbte Jorder i Nærheden af Niskapuna ved Albany og boesatte sig der, hvor Ann Lee døde i 1784. En stor Deel af de Personer, som i Amerika havde bekiendt sig til denne Sekt, stiftede Colonien New Lebanon. Da Regieringen bemærkede at Sekten forholdt sig roelig og ikke gav noget videre Skandal, saa lod den denne være uforstyrret. J 1826 bestod den af 600 Personer, som vare inddeelte i Familier, nogle af disse Familier indeholde over 100 Personer af begge Kiøn Enhver Familie boer i en Gruppe af Huse og har en Ældste i Spidsen for sig; de Ældste for alle Familierne udgiøre et Raad, som sørger for Familiens Vel. Til at besørge Gudstienesten have de et Slags Præster, to Mandfolk og to Fruentimmer, som holde Taler og Søndagen. J Husene boe Brødrene paa den ene Side og Søstrene paa den anden. Hertugen siger: at han ikke nogetsted har seet en saa høi Grad af Reenlighed, paa Hospitalet i Boston nær, som i disse Huse. De have en fælles Spisesal; men Brødrene og Søstrene spise hver paa sin Side af den; men hvert Kiøn har sine særskilte Værkstæder. Brødrene boe to og to sammen i een Stue og to sove i een Seng; det samme er Tilfældet med Søstrene. Flere af Søstrene have et meget bleegt Udseende, uagtet de faae meget god Kost. - Naar en Familie vil gaae over til Shakernes Sekt, saa maae Mand og Kone leve med hinanden som Broder og Søster, og deres forhen avlede Børn blive opdragne i Shakernes Grundsætninger. Fader og moderløse Børn modtages ogsaa af dem, om hvis Oprindelse bagtalende Rygter ere i Omløb. Tog disse Menneskers Grundsætninger Overhaand, saa vilde Jorden snart blive tom for Mennesker; men, bemærker Hertugen, det kunde maaskee være godt, om man i de Lande, hvor der ere for mange Mennesker vilde modtage Missionaire af denne Sekt og forunde dem Bistand til at giøre Proselyter.